ટીડો: (પહેલાની જેમ સ્વસ્થતાથી ખાટલા પર અઢેલીને બેઠો છે, હાથ ચોપડી છે અને ગંભીર અવાજમાં) ) શ્રવણ કરો. . હે ગ્રામવાસીઓ… અત્યારે તમારી સમક્ષ અને આજુબાજુ જ્યોતિષી ટીડાશંકરનો આત્મા ફરી રહ્યો છે અને કરી રહ્યો છે પ્રવચન સ્વર્ગમાંથી – કે જ્યાં ચાર ધવલ અશ્વ જોડેલો સુવર્ણરથ તેને વૈકુંઠનાં માર્ગ પ્રતિ પ્રસ્થાન કરાવે છે, (બધા ગભરાઈને પોત પોતાની જગ્યાએ બેસી જાય છે) તે અશ્વોનાંમોંમાંથી શ્વેતફીણના ગોટા ઉડે છે – અને તેની ખરીમાંથી તારા, ગ્રહો અને નક્ષત્રો ઝરે છે.